cyanic-selkie/wikianc huggingface dataset:
ইয়াশ রোহান
ইয়াশ রোহান হলেন একজন বাংলাদেশি অভিনেতা, মডেল ও পরিচালক। তার অভিনীত উল্লেখযোগ্য চলচ্চিত্র হল স্বপ্নজাল, মায়াবতী ও নেটওয়ার্কের বাইরে।
জীবনী
২০১৯ সালের ফেব্রুয়ারি মাসে তার অভিনীত টি স্টল ও কিন্তু, যদি এমন হতো? শিরোনামের দুইটি স্বল্পদৈর্ঘ্য চলচ্চিত্র মুক্তি পায়।  এরপর, তার অভিনীত গন কেস শিরোনামের একটি ওয়েব ধারাবাহিক মুক্তি পায়।  ২০১৯ সালের ১৩ সেপ্টেম্বর তার অভিনীত চলচ্চিত্র মায়াবতী প্রেক্ষাগৃহে মুক্তি পায়।   বড়পর্দায় অভিনয়ের পাশাপাশি টেলিভিশনের পর্দায় নাটক ও টেলিফিল্মে অভিনয় করেছেন তিনি।তারপর ২০২২ সালে আসে রায়হান রাফি পরিচালিত "পরান" পরানে তার অভিনয় সাধারণ দর্শক খুব ই ভালোভাবে নিয়েছেন।
ময়মনসিংহ-১৫
ময়মনসিংহ-১৫ আসন ছিল বাংলাদেশের জাতীয় সংসদের নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের আসন ছিল।
ইতিহাস
ময়মনসিংহ-১৫ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
সালাম ফাউন্ডেশন
সালাম ফাউন্ডেশন বা সালাম একাডেমি মার্কিন যুক্তরাষ্ট্রের টেক্সাস অঙ্গরাজ্যের রিচার্ডসনে অবস্থিত একটি ইসলামি প্রাক কিন্ডারগার্টেন-উচ্চ বিদ্যালয়। এটি ২০০৩ সালে একটি খণ্ডকালীন বিদ্যালয় হিসাবে প্রতিষ্ঠিত হয়েছিল এবং ২০০৮ সালের শুরুর দিকে একটি পূর্ণকালীন বিদ্যালয় হিসেবে মর্যাদা পায়। ২০১৪ সালের তথ্যমতে এতে ৩১৫ জন ছাত্র পড়াশুনা করে, যার ৯০% দক্ষিণ এশীয়, ৫% আরব, এবং ৫% অ-হিস্পানিক সাদা, হিস্পানিক এবং কৃষ্ণাঙ্গ ছিল।
এটি ৫০১(সি)(৩)-এর আওতাধীন একটি সংস্থা। ইসলামি স্কুল হিসেবে এটি যুক্তরাষ্ট্রের COGNIA (AdvancED)-এর স্বীকৃতিপ্রাপ্ত, এই শিক্ষাপ্রতিষ্ঠানে দ্বৈত ক্রেডিট প্রোগ্রাম চালু আছে। শিক্ষার্থীরা উচ্চ মাধ্যমিক পর্যায়ে গেলে তারা ডালাসের রিচল্যান্ড কলেজের আওতাধীন এই ক্রেডিট পাবার যোগ্য হয়, যা পরে যেকোনো বিশ্ববিদ্যালয়ের ভর্তির জন্য ক্রেডিটে স্থানান্তর করা যায়।
শিক্ষায়তনিক
সালাম ফাউন্ডেশন একটি বেসরকারি ইসলামি শিক্ষাপ্রতিষ্ঠান। প্রতিষ্ঠানটি প্রাক কিন্ডারগার্টেন থেকে দ্বাদশ শ্রেণী পর্যন্ত শিক্ষা প্রদান করে।
ডালাস অঞ্চলে তাদের পূর্ণকালীন 'ডে-কেয়ার' সেবা চালু আছে ।
মালয়েশিয়া
মালয়েশিয়া (Malaysia) তেরোটি রাজ্য এবং তিনটি ঐক্যবদ্ধ প্রদেশ নিয়ে গঠিত দক্ষিণপূর্ব এশিয়ার একটি দেশ। যার মোট আয়তন ৩,২৯,৮৪৫ বর্গকিমি। দেশটির রাজধানী শহর কুয়ালালামপুর এবং পুত্রজায়া হল ফেডারেল সরকারের রাজধানী। দক্ষিণ চীন সাগর দ্বারা দেশটি দুই ভাগে বিভক্ত, মালয়েশিয়া উপদ্বীপ এবং পূর্ব মালয়েশিয়া। মালয়েশিয়ার স্থল সীমান্তে রয়েছে থাইল্যান্ড, ইন্দোনেশিয়া, এবং ব্রুনাই; এর সমুদ্র সীমান্ত রয়েছে সিঙ্গাপুর, ভিয়েতনাম ও ফিলিপাইন এর সাথে। মালয়েশিয়ার মোট জনসংখ্যা ২৮ মিলিয়নের অধিক।
সরকার ও রাজনীতি
মালয়েশিয়ার রাজনৈতিক ব্যবস্থা একটি সাংবিধানিক রাজতন্ত্রের কাঠামোতে পরিচালিত হয়। রাজা হলেন রাষ্ট্রের প্রধান এবং প্রধানমন্ত্রী হলেন সরকার প্রধান। মালয়েশিয়ার বর্তমান রাজা সুলতান আব্দুল্লাহ। মালয়েশিয়ার সরকার ও ১১টি অঙ্গরাজ্য সরকারের হাতে নির্বাহী ক্ষমতা ন্যস্ত। সরকার এবং আইনসভার দুই কক্ষের (দেওয়ান নেগারা ও দেওয়ান রাকিয়াত) উপর যুক্তরাষ্ট্রীয় আইন প্রণয়ন ক্ষমতা ন্যস্ত। বিচার বিভাগ নির্বাহী ও আইন প্রণয়ন বিভাগ অপেক্ষা স্বাধীন, তবে নির্বাহী বিভাগ বিচারক নিয়োগদানের মাধ্যমে বিচার বিভাগের উপর কিছুটা প্রভাব বিস্তার করে থাকে।
প্রশাসনিক অঞ্চল
থাম্ব|265x265পিক্সেল|কুয়ালালামপুর, মালয়েশিয়া মালয়েশিয়ায় ৩ টি ফেডারেল টেরিটরি ও ১৩টি রাজ্য রয়েছে। ৩ টি ফেডারেল টেরিটরি হচ্ছে
১৩টি রাজ্য যথাক্রমে :
মালয়েশিয়ার রাজা
সাংবিধানিক রাজতান্ত্রিক দেশ হিসেবে মালয়েশিয়ায় প্রাচীন ঐতিহ্যের ভিত্তিতে রাষ্ট্রীয় অভিভাবক হিসেবে রাজা থাকেন। রাজা পঞ্চম সুলতান মোহাম্মদের পদত্যাগের পর সুলতান আব্দুল্লাহ সুলতান আহমাদ শাহ নতুন রাজা হিসেবে নির্বাচিত হন। প্যাহাং রাজ্যের শাসক ৫৯ বছর বয়সী সুলতান আব্দুল্লাহ ২০১৯ সালের ৩১ জানুয়ারি সিংহাসনে আরোহণ করেন এবং তিনি মালয়েশিয়ার বর্তমান রাজা।
প্রধানমন্ত্রী
ডাঃ মাহাথির মোহাম্মদ (জন্ম জুলাই ১০, ১৯২৫) মালয়েশিয়ার প্রধানমন্ত্রি ও আধুনিক মালয়েশিয়ার স্থপতি। তিনি ১৯৮১ সালে মালয়েশিয়ার প্রধানমন্ত্রীর দায়িত্ব গ্রহণ করেন। তার নেতৃত্বে ক্ষমতাসীন দল পর পর পাঁচবার সংসদ নির্বাচনে জয়ী হয়ে সরকার গঠন করে। তিনি এশিয়ার সবচেয়ে দীর্ঘ সময় ধরে গণতান্ত্রিক ভাবে নির্বাচিত প্রধানমন্ত্রী ছিলেন। ২০০৩ সালের ৩০শে অক্টোবর তিনি স্বেচ্ছায় প্রধানমন্ত্রীর পদ ছেড়ে দেন। অবসর গ্রহণের দীর্ঘ পনের বছর পর ৯২ বছর বয়েসে প্রধানমন্ত্রী নাজিব রাজাকের ব্যাপক দুর্নীতি সংশ্লিষ্টতার কারণে মাহাথির মোহাম্মদ আবারও আসেন রাজনীতিতে। ২০১৮ সালের ৯ মে অনুষ্ঠেয় সাধারণ নির্বাচনে জয়ের পরদিন ১০ মে মালয়েশিয়ার প্রধানমন্ত্রী হিসেবে শপথ নেন।
মুহিউদ্দিন ইয়াসিন তিনি মালয়েশিয়ার অষ্টম প্রধানমন্ত্রি। তিনি ১ মার্চ ২০২০ প্রধানমন্ত্রি হন।
মালয়েশিয়ার দশম প্রধানমন্ত্রী আনোয়ার ইব্রাহিম। ২০২২ সালের নভেম্বর মাসে তিনি দেশটির বর্তমান প্রধানমন্ত্রী হিসেবে শপথ গ্রহণ করেন।
অর্থনীতি
মালয়েশিয়ার অর্থনীতি অপেক্ষাকৃত মুক্ত কিন্তু রাষ্ট্রকেন্দ্রিক। বর্তমানে মালয়েশিয়া একটি উঠতি শিল্পউন্নত বাজার অর্থনীতি বলে বিবেচিত। সরকার বিভিন্ন ম্যাক্রো-অর্থনৈতিক পরিকল্পনার মাধ্যমে দেশটির অর্থনৈতিক কার্যক্রম পরিচালনার ক্ষেত্রে গুরুত্বপূর্ণ ভূমিকা রাখে। যদিও এই প্রভাব দিন দিন হ্রাস পাচ্ছে। মালয়েশিয়ার অর্থনীতি মূলত মুক্তবাজার অর্থনীতি। চীন, সিঙ্গাপুর ও আমেরিকা দেশটির প্রধান বাণিজ্য সহযোগী দেশ।
আন্তর্জাতিক সম্পর্ক
মালয়েশিয়া আসিয়ান এবং ওআইসি এর অন্যতম প্রতিষ্ঠাকালীন সদস্য।এছাড়াও জাতিসংঘ, জোট নিরপেক্ষ আন্দোলন (ন্যাম) এবং কমনওয়েলথ এর সক্রিয় সদস্য হিসেবে মালয়েশিয়ার সরব উপস্থিতি রয়েছে। মালয়েশিয়ার বৈদেশিক নীতি নিরপেক্ষতা এবং বন্ধুত্বপূর্ণ সম্পর্ককে প্রাধান্য দিয়ে থাকে। মুসলিম প্রধান দেশ হিসেবে দক্ষিণ-পূর্ব এশিয়া র মুসলিম দেশ এবং বিশ্বের অন্যান্য অঞ্চলের মুসলিম দেশগুলোর সাথে সম্পর্ক বৃদ্ধিতে দেশটি বদ্ধ পরিকর। এছাড়াও ভূ-রাজনৈতিক প্রেক্ষাপটে জাতীয় সম্পদ বা জাতীয় যে কোন ইস্যুতে মালয়েশিয়ার ভূমিকা অত্যন্ত দৃঢ়।
মালয়েশিয়ার সাথে ইসরায়েলের কোন প্রকার কূটনৈতিক সম্পর্ক নেই এবং ইসরায়েলকে কখনও স্বীকৃতি দেয় নি।
ফিলিস্তিনের সাথে মালয়েশিয়ার সম্পর্ক অত্যন্ত ঘনিষ্ঠ এবং ফিলিস্তিনের স্বাধীনতা আন্দোলনকে মালয়েশিয়া নৈতিক সমর্থন দিয়ে আসছে । দখলদার ইসরায়েলী সৈন্যদের সকল প্রকার নির্যাতন,আক্রমণ এবং ফিলিস্তিনের প্রতি ইসরায়েলের দমন-পীড়নমূলক নীতিকে মালয়েশিয়া সুস্পষ্টভাবে প্রতিবাদ জানিয়ে আসছে।
শিক্ষা ব্যবস্থা
মালয়েশিয়া পড়াশোনার দিক দিয়ে বেশ উন্নত। তবে বহিরাগত ছাত্রছাত্রীদের জন্য বেশ ব্যয়বহুল।
ধর্ম
দাপ্তরিকভাবে মালয়েশিয়া একটি ধর্মনিরপেক্ষ রাষ্ট্র হলেও ইসলাম এর আনুষ্ঠানিক ধর্ম। মালয়েশিয়ার মোট জনসংখ্যার প্রায় ৬৩% ইসলাম ধর্মাবলম্বী। পাশাপাশি ১৯.৮% লোক বৌদ্ধ, ৯.২% লোক খ্রিষ্টান, ৬.৩% লোক হিন্দু এবং বাকিরা অন্যান্য ধর্ম পালন করে থাকে। সকল ধর্মের মানুষ নিজ নিজ ধর্মীয় আচার-আচরণ পালন করার স্বাধীনতা ভোগ করতে পারেন এখানে।
মালয়েশিয়ায় সুন্নী মুসলমান সংখ্যাগরিষ্ঠ । মালয়েশিয়া শরিয়াহ ভিত্তিক সকল কাজে ‘শাফেয়ী’ মাযহাবের অনুসরন করে থাকে।
ইসলাম ধর্মীয় বিভিন্ন বিষয় আলোচনা কিংবা যেকোন ধরনের সমস্যা নিষ্পত্তিতে ‘শরীয়াহ আদালত’র সিদ্ধান্তই চূড়ান্ত বলে বিবেচিত হয়। তবে শরিয়াহ আদালতের কার্যক্রম এবং সিদ্ধান্ত বিয়ে,সম্পত্তির উত্তরাধিকার,বিয়ে বিচ্ছেদ, ধর্মীয় আলোচনা প্রভৃতির মাঝেই সীমাবদ্ধ।
খাবার এবং রন্ধনশৈলী
এশিয়ার খাদ্য স্বর্গ হিসেবে পরিচিত দেশটি। নানা বর্ণ, ধর্ম আর সংস্কৃতির মানুষের অবস্থানের ফলে এখানকার খাবারও বেশ বৈচিত্রময়। মালয়, চাইনীজ এবং ভারতীয় নানা ধরনের খাবার বিভিন্ন রেস্তোরাঁ এবং পথের পাশের স্টলে খুব কম দামে পাওয়া যায়। এছাড়া রয়েছে মধ্যপ্রাচ্য এবং থাইল্যান্ডের খাবার। নানা সংস্কৃতির মানুষের নানা উৎসবের মাধ্যমে মালয়েশিয়ার সাংস্কৃতিক বৈশিষ্ট্যটি ফুটে ওঠে।
মালয়েশিয়ায় রয়েছে বহুভাষী,বহুজাতিক নৃগোষ্ঠী। ফলে অসংখ্য জাতির সহস্র ধরনের রীতি-নীতি ও আচরণের মিশেলে মালয়েশিয়ার সংস্কৃতি হয়ে ওঠেছে বৈচিত্র্যময়। তবে মালয়েশিয় সংস্কৃতির মূল ভিত্তি হলো সেখানকার আদিবাসী জনগোষ্ঠী ও সমাজের আবহমান কাল ধরে পালন করে আসা বৈচিত্রময় দৃষ্টিভঙ্গী ও আচার-আচরণ। পাশাপাশি এটি ইসলামি সংস্কৃতির সাথে রক্ষা করেছে অভূতপূর্ব মেলবন্ধন। মালয়েশিয়ার সংস্কৃতিতে মালয় ভাষা কে সবার উপরে স্থান দেয়া হয়েছে।
সাংস্কৃতিক বৈচিত্র এবং সাংস্কৃতিক বৈশিষ্ট্যে মালয়েশিয়ার সংস্কৃতির এবং ইন্দোনেশিয়ার সংস্কৃতি খুবই ঘনিষ্ঠ। প্রতিবেশী দেশ বলে পারষ্পরিক সাংস্কৃতিক উপাদানের বিনিময় এবং বিষয়বস্তুর ধারনে ইন্দোনেশীয়া এবং মালয়েশিয়া পরষ্পর পরষ্পরকে অনেক ক্ষেত্রেই প্রভাবিত করেছ। তবে তা, সত্ত্বেও সাংস্কৃতিক স্বকীয়তা ও আত্নপরিচয়ের মৌলিক বিশ্বাস পালন,সংরক্ষণে মালয়েশিয়া বদ্ধ পরিকর।
খেলাধুলা
ফুটবল মালয়েশিয়ার সবচেয়ে জনপ্রিয় খেলা। মালয়েশিয়ার জাতীয় খেলা ব্যাডমিন্টন। ফুটবলের পরেই জনপ্রিয়তার শীর্ষে আছে ব্যাডমিন্টন। এছাড়াও হকি, টেনিস,ঘোড়দৌড়,মার্শাল আর্ট এখানে জনপ্রিয়। ২০৩৪ সালে অনুষ্ঠিত বিশ্বকাপ ফুটবলের অন্যতম আয়োজক হতে পারে দেশটি। আন্তর্জাতিক বিভিন্ন প্রতিযোগীতায় মালয়েশিয়ার সরব উপস্থিতি লক্ষ্যনীয়। মালয়েশিয়া সর্বপ্রথম ১৯৫৬ সালে মেলবোর্ন অলিম্পিক গেমসে অংশ নেয়। মালয়েশিয়া এ পর্যন্ত অলিম্পিকে ৬টি মেডেল জিতেছে যার ৫টিই এসেছে ব্যাডমিন্টন থেকে।
জাতি ও নাগরিকত্ব
মালয়েশিয়াতে তিন ধরনের নাগরিকত্ব ব্যবস্থা রয়েছে প্রথম হল যারা আদি নাগরিক তারা। তাদেরকে মালয় ভাষায় আস্লি বলে, তারা হচ্ছে মালয়েশিয়ার প্রথম পর্যায়ের নাগরিক । দ্বিতীয়ত রয়েছে যারা নগর সভ্যতার যুগ থেকে মালয়েশিয়ার শহর বা নগরে বাস করে, তারা মূলত আস্লি দের থেকেই এসেছে তবে বহু আগে তাদের আদি বাসস্থান ত্যাগ করেছে। তৃতীয়ত রয়েছে যারা বিভিন্ন দেশ থেকে গিয়ে ঐখানে স্থায়ী ভাবে জীবন যাপন করছে তারা । এই শ্রেণীর মধ্যে আছে চীনা, থাই, ভিয়েতনামি, তামিল, ইন্দোনেশিয়ান  বাংলাদেশি, পাকিস্তানি। তাদের মধ্যে এখন সবচেয়ে ভাল অবস্থানে আছে চীনা মালয়েশিয়ানরা, মালয়েশিয়ার বেশীর ভাগ বড় বড় ব্যবসা প্রতিষ্ঠান এখন তাদের মালিকানাধীন। আর তামিলদের বেশীর ভাগ ট্যাক্সি চালক আর কিছু আছে স্বর্ণ ব্যবসায়ী।
মালায়েশিয়ায় এখন সাধারণত বহিরাগতদের  নাগরিকত্ব দেয়া হয় না। তবে ঐখানে জন্ম হলে বা কোন মালয় নাগরিক কে বিয়ে করলে মালায়সিয়ার নাগরিকত্ব পাওয়া যায় । সেক্ষেত্রে মালায়েশিয়ার পাসপোর্ট দেয়া হয়। এবং অন্য সকল নাগরিক সুযোগ সুবিধা দেয়া হয়।
রাষ্ট্রীয় ভাবে সকলেই সমান সুযোগ সুবিধা ভোগ করে।
গণমাধ্যম
মালয়েশিয়ার প্রধান সংবাদপত্রগুলি হল উতুসান মালয়েশিয়া, দ্য স্টার এবং দ্য মালয় মেইল। এগুলির সবগুলিরই ইন্টারনেট সংস্করণ আছে। এগুলিতে স্থানীয় ইস্যু, রাজনীতি, ব্যবসা, বিনোদন এবং সংস্কৃতির উপর সংবাদ ও নিবন্ধ থাকে।
উতুসান মালয়েশিয়া ইংরেজি ও মালয় উভয় ভাষাতেই প্রকাশিত হয়। এটি ১৯৩৯ সালে সিঙ্গাপুরে যাত্রা শুরু করে। ১৯৫৮ সালে মালয়েশিয়া ব্রিটিশদের থেকে স্বাধীনতা লাভ করলে তারা কুয়ালালামপুরে স্থানান্তরিত হয়। এটি মালয়েশিয়ার প্রথম অনলাইন পত্রিকা হিসেবেও ইন্টারনেটে আত্মপ্রকাশ করে। বর্তমানে এটি মালয়েশিয়ার সবচেয়ে বেশি পঠিত সংবাদপত্র।
৫নং ওয়ার্ড, বরিশাল সিটি কর্পোরেশন
৫নং ওয়ার্ড বাংলাদেশের বরিশাল সিটি কর্পোরেশনের আওতাধীন একটি ওয়ার্ড।
আয়তন
বরিশাল সিটি কর্পোরেশনের ৫নং ওয়ার্ডের আয়তন ০.৪৭ বর্গ কিলোমিটার।
জনসংখ্যা
২০১১ সালের আদমশুমারি অনুযায়ী ৫নং ওয়ার্ডের জনসংখ্যা ১৮,৭৪০ জন। এর মধ্যে পুরুষ ৯,৫৬১ জন এবং মহিলা ৯,১৭৯ জন। মোট পরিবার ৪,১৯৩টি।
প্রশাসনিক কাঠামো
বরিশাল সিটি কর্পোরেশনের আওতাধীন ৫নং ওয়ার্ডের প্রশাসনিক কার্যক্রম কাউনিয়া থানার আওতাধীন এবং এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ।
শিক্ষা
২০১১ সালের আদমশুমারি অনুযায়ী ৫নং ওয়ার্ডের সাক্ষরতার হার ৫০.৯%।
ইল্যম্নিয়াস পেনাঙ্গা
পয়েন্টেড পামফ্লাই (বৈজ্ঞানিক নাম: Elymnias penanga (Westwood)) 'নিমফ্যালিডি'(Nymphalidae) গোত্র ও 'লিমেনিটিডিনি' (Limenitidinae) উপ-গোত্রের অন্তর্ভুক্ত প্রজাতি। ভারতএর বন্যপ্রাণ সংরক্ষণ আইন অনুসারে এই প্রজাতি তফ্‌সিল ১ এর তালিকার অন্তর্ভুক্ত।
উপপ্রজাতি
পয়েন্টেড পামফ্লাই এর উপপ্রজাতিগুলো হলো:
ভারতে প্রাপ্ত পয়েন্টেড পামফ্লাই এর উপপ্রজাতি
ভারতে প্রাপ্ত পয়েন্টেড পামফ্লাই এর উপপ্রজাতি হল-
আকার
প্রসারিত অবস্থায় পয়েন্টেড পামফ্লাই এর ডানার আকার ৭০-৭৫ মিলিমিটার দৈর্ঘ্যের হয়।
আমেরিকান কমিক বই
আমেরিকান কমিক বই হ'ল কমিকস যুক্তরাষ্ট্রে গড়ে ৩২ টি পৃষ্ঠায় সূচিত একটি পাতলা সাময়িকী। ফর্মটির সূত্রপাত ১৯৩৩ সালে, আমেরিকান কমিক বইগুলি ১৯৩৮ সালে অ্যাকশন কমিক্স প্রকাশের পরে প্রথম জনপ্রিয়তা লাভ করে, এতে সুপারহিরো সুপারম্যানের আত্মপ্রকাশ অন্তর্ভুক্ত ছিল। এর পরে একটি সুপারহিরো বুম চলছিল যা দ্বিতীয় বিশ্বযুদ্ধের শেষ অবধি ছিল। যুদ্ধের পরে, যখন সুপারহিরো প্রান্তিক হয়ে গিয়েছিল, কমিক বইয়ের শিল্পটি দ্রুত প্রসারিত হয়েছিল এবং হরর, অপরাধ, বিজ্ঞান কথাসাহিত্য এবং রোম্যান্সের মতো ধরনগুলি জনপ্রিয় হয়েছিল। টেলিভিশন এবং কমিক্স কোড কর্তৃপক্ষের প্রভাবের প্রেক্ষাপটে প্রিন্ট মিডিয়া থেকে সরে যাওয়ার কারণে ১৯৫০-এর দশকে ধীরে ধীরে হ্রাস পেয়েছে ১৯৫০ এর দশকের শেষভাগ এবং ১৯৬০ এর দশকে এক সুপারহিরো পুনর্জীবন ঘটেছিল এবং বিশ শতকের শেষভাগে একবিংশ শতাব্দীর শেষভাগ জুড়ে সুপারহিরোরা প্রভাবশালী চরিত্রের প্রত্নতত্ত্ব হিসাবে থেকে যায়।
কিছু ভক্ত কমিক বই সংগ্রহ করে, তাদের মান বাড়িয়ে তুলতে সহায়তা করে। কেউ কেউ ১০ মিলিয়ন মার্কিন ডলারেরও বেশি দামে বিক্রি করেছেন। কমিকের দোকানগুলি ভক্তদের পূরণ করে, কমিকের বইগুলি সুরক্ষার জন্য কমিক বই, প্লাস্টিকের হাতা ("ব্যাগ") এবং কার্ডবোর্ডের ব্যাকিং ("বোর্ড") বিক্রি করে।
একটি আমেরিকান কমিক বইটি ফ্লপি কমিক হিসাবেও পরিচিত। এটি সাধারণত ঐতিহ্যবাহী বইয়ের থেকে আলাদা পাতলা এবং স্ট্যাপলড হয়। আমেরিকান কমিক বই জাপানি ম্যাঙ্গা এবং ফ্রান্সকো-বেলজিয়ামের কমিক বইগুলির পাশাপাশি বিশ্বব্যাপী তিনটি প্রধান কমিক বইয়ের একটি।
বিন্যাস
কমিকসের সাধারণ আকার এবং পৃষ্ঠা গণনা কয়েক দশক ধরে আলাদা হয়, সাধারণত ছোট ফর্ম্যাট এবং কম পৃষ্ঠার দিকে ঝোঁকে।
ঐতিহাসিকভাবে, আকারটি কোয়ার্টার ইম্পেরিয়াল পেপারের একটি শীট (১৫ ডলারে ১১ ডলার বা ৩৮০ মিমি × ২৮০ মিমি) ভাঁজ করে নেওয়া হয়েছিল, ৪ পৃষ্ঠাগুলি মুদ্রণের জন্য যা প্রতিটি ইন্ডিয়ার দ্বারা ১-১২ ইঞ্চি (১৯০ মিমি × ২৮০ মিমি) ছিল। এর অর্থ এইও ছিল যে পৃষ্ঠা গণনাটি ৪ এর একাধিক হতে হবে।
সাম্প্রতিক দশকে, স্ট্যান্ডার্ড কমিকগুলি 10 1⁄4 ইঞ্চি (১৭০ মিমি × 260 মিমি) দ্বারা প্রায় ৫-৮, এবং সাধারণত ৩২ পৃষ্ঠাগুলি হয়ে থাকে।
কমিকস তৈরি
যদিও কমিকস একক স্রষ্টার কাজ। তবে এগুলি তৈরির শ্রমটি প্রায়শই বিশেষজ্ঞের একটি সংখ্যাটির মধ্যে বিভক্ত হয়। পৃথক লেখক এবং শিল্পী থাকতে পারে, বা চরিত্র এবং ব্যাকগ্রাউন্ডের জন্য পৃথক শিল্পী থাকতে পারে। বিশেষত সুপারহিরো কমিকবইগুলিতে, the art :শিল্পটি বিভক্ত হতে পারে: প্রক্রিয়াটি লেখকের সাথে শুরু হয় (প্রায়শই এক বা একাধিক ব্যক্তির সহযোগিতায়, যারা সম্পাদক এবং / বা পেন্সিলার অন্তর্ভুক্ত থাকতে পারে) একটি গল্পের ধারণা বা ধারণা নিয়ে আসে, তারপরে এটি একটি প্লট এবং গল্পরেখায় কাজ করে এটির সাথে চূড়ান্ত করে দেয় a লিপি. শিল্পটি তৈরি হওয়ার পরে, কথোপকথন এবং ক্যাপশনগুলি স্ক্রিপ্ট থেকে পৃষ্ঠাটিতে লেখা হয়, এবং একটি সম্পাদকের চূড়ান্ত বক্তব্য থাকতে পারে (তবে একবার মুদ্রণের জন্য প্রস্তুত হয়ে গেলে, কোনও বড় পরিবর্তন করা কঠিন এবং ব্যয়বহুল), কমিকের আগে প্রিন্টারে প্রেরণ করা হয়। সৃজনশীল দল, লেখক এবং শিল্পী (গুলি), একটি কমিক বইয়ের প্রকাশকের পক্ষে কাজ করতে পারে যারা বিপণন, বিজ্ঞাপন এবং অন্যান্য সরবরাহ সরবরাহ করে। যুক্তরাষ্ট্রে বৃহত্তম বৃহত্তম ডায়মন্ড কমিক ডিস্ট্রিবিউটরগুলির মতো একজন পাইকার ছাপানো পণ্যটি খুচরা বিক্রেতাদের কাছে বিতরণ করে।
সফল কমিক্সের সাথে জড়িত প্রক্রিয়াটির আরেকটি বিষয় হ'ল পাঠক / অনুরাগী এবং নির্মাতাদের মধ্যে মিথস্ক্রিয়া। একুশ শতকের গোড়ার দিকে, বিভিন্ন ইন্টারনেট ফোরামে এই ঐতিহ্যকে প্রতিস্থাপন করা শুরু না হওয়া অবধি বইটির পিছনে ফ্যান আর্ট এবং সম্পাদককে চিঠিগুলি ছাপা হত।
ড্যানি ডেনজংপা
তিনি কিছু আন্তর্জাতিক ছবিতেও অভিনয় করেছেন, সর্বাধিক বিখ্যাত তিব্বতে সেভেন ইয়ার্স যেখানে তিনি ব্র্যাড পিটের পাশাপাশি হাজির হয়েছিলেন। তার পরিচালিত ফির ওয়াহী রাত হিন্দি সিনেমার সেরা পাচটি হরর সাসপেন্স ফিল্মগুলির মধ্যে বিবেচিত হয়।
জীবন ও শিক্ষা
ডেনজংপা পশ্চিম সিকিমের ইউকসামে বৌদ্ধ পরিবারে জন্মগ্রহণ করেছিলেন তিনি ভুটিয়া এবং নেপালি বংশোদ্ভূত। তিনি বিদ্যালয়ের পড়াশোনা নৈনিতালের বিড়লা বিদ্যা মন্দিরে করেন এবং তারপরে ১৯৬৪ সালে দার্জিলিংয়ের সেন্ট জোসেফ কলেজে কলেজ কোর্স সম্পন্ন করেন। তিনি চিত্রশিল্পী, লেখক এবং ভাস্করও।
তিনি ভারতীয় সেনাবাহিনীতে যোগদানের উচ্চাভিলাষী ছিলেন এবং পশ্চিমবঙ্গ থেকে সেরা ক্যাডেট পুরস্কার জিতেছিলেন এবং প্রজাতন্ত্র দিবসের কুচকাওয়াজে অংশ নিয়েছিলেন। টাইমস অফ ইন্ডিয়ার সংবাদপত্রকে দেওয়া সাক্ষাৎকারে তিনি বলেছিলেন যে তিনি পুনের আর্মড ফোর্সেস মেডিকেল কলেজের জন্য যোগ্যতা অর্জন করেছিলেন, তবে পুনে ফিল্ম অ্যান্ড টেলিভিশন ইনস্টিটিউট অফ ইন্ডিয়ার (এফটিআইআই) যোগদানের জন্য আর্মড ফোর্সেস মেডিকেল কলেজের ভর্তি প্রত্যাহার করেছিলেন। তৎকালীন সহপাঠী জয়া ভাদুড়ীর সুপারিশ অনুসারে তিনি তার নাম পরিবর্তন করে "ড্যানি" নামকরণের সিদ্ধান্ত নিয়েছিলেন, কারন শেরিং ফিন্টসো ডেনজংপা তার মূল নাম উচ্চারণ করা বেশ কঠিন বলে বিবেচিত হয়েছিল। তাঁর ছেলে রিনজিং ডেনজংপা অ্যাকশন চলচ্চিত্র স্কোয়াডে অভিনয়ের মাধ্যমে পদার্পণ করতে চলেছেন।
অভিনয় কর্মজীবন
তিনি ১৯৭১ সালে বিআর ইশারা’র জারুরত (১৯৭২ সালে মুক্তিপ্রাপ্ত) দিয়ে অভিনয় যাত্রা শুরু করেছিলেন। এটি তার প্রথম চলচ্চিত্র। গুলজারের মেরে আপনে (১৯৭১ ) তিনি তার বড় ব্রেক পান, যেখানে তার ইতিবাচক ভূমিকা ছিল। তিনি প্রথম বিআর চোপরার ধুন্ধে (১৯৭৩) একটি চরিত্রে অভিনয় করেছিলেন, সেখানে তিনি একজন পঙ্গু ও হতাশ স্বামীর ভূমিকায় অভিনয় করেছিলেন।
তিনি দ্বিতীয় প্রধান নায়ক হিসাবে অভিনয় করেছিলেন এবং সত্তরের দশকে বাণিজ্যিকভাবে সফল সমালোচকদের প্রশংসিত ছবিতে আরও ইতিবাচক ভূমিকা পালন করেছিলেন, যেমন চোর মাচায়ে শোর, ৩৬ ঘন্টে, ফকিরা, সংগ্রাম (১৯৭৬), কালিচরণ, কালা সোনা এবং দেবতা । দেবতা ছবিতে তার অভিনয় করার পরে, তিনি আরও দীর্ঘতর চরিত্র পেতে শুরু করেছিলেন। তিনি একই সাথে নেতিবাচক চরিত্রে আশিক হুন বাহারন কা, পাপি, বান্দিশ, দ্য বার্নিং ট্রেন এবং চুনোটির মতো বড় বাজেটের চলচ্চিত্রের অংশ ছিলেন।
১৯৮০ এর দশকের গোড়ার দিকে তিনি চলচ্চিত্র ছাড়ার কথা ভেবেছিলেন। তিনি একটি সাক্ষাৎকারে বলেন যে তিনি অভিনয় ছেড়ে চলচ্চিত্র পরিচালনার সিদ্ধান্ত নেন তার পরিচালিত অভিষেকের সাফল্যের পরে, তিনি ১৯৮১ সালে বুলুন্দি এবং হাম সে বদকার কাউনের মতো ছবিতে আবারও নায়ক হিসাবে অভিনয় করার অফার পেয়েছিলেন, যা সফল হয়েছিল। বুলুন্ডি ছবিতে তিনি দ্বৈত চরিত্রে অভিনয় করেছিলেন । ড্যানি প্রায়শই তার বাস্তব বয়সের চেয়ে বেশি বয়সের চরিত্রে অভিনয় করে। তিনি প্রেমের গল্পে কুমার গৌরবের শ্বশুরের চরিত্রে অভিনয় করেছেন যেমন বক্সার (১৯৮৪)-এ মিঠুন চক্রবর্তীর বাবার ভূমিকায় অভিনয় করেন।
২০০৩ এর গোড়ার দিকে ডেনজংপা ফিল্ম থেকে বিরতি নেওয়ার সিদ্ধান্ত নিয়েছিলেন কারণ তিনি নেতিবাচক চরিত্র হলেও ভিন্ন ভিন্ন বলিষ্ঠ ভূমিকা রাখতে চেয়েছিলেন। ২০০৩ থেকে ২০০৯ সালের মধ্যে তিনি মাত্র দশটি ছবিতে উপস্থিত হয়েছিলেন।
এরপরে তিনি এনথিরানে তার ভূমিকায় ভিলেন হিসাবে জোরালো প্রত্যাবর্তন করেছিলেন। তিনি অভিনেতা রজনীকান্ত অভিনীত অভিনেতা এনথিরানের মাধ্যমে তামিল ছবিতে আত্মপ্রকাশ করেছিলেন।
গোর
গোর বাংলাদেশে নির্মিত একটি পূর্ণদৈর্ঘ্য নাট্য চলচ্চিত্র। বাংলাদেশ সরকারের অনুদান ও ইমপ্রেস টেলিফিল্মের প্রযোজনায় নির্মিত চলচ্চিত্রটির চিত্রনাট্য রচনা ও পরিচালনা করেছেন গাজী রাকায়েত। একজন গোরখোদকের গল্প নিয়ে নির্মিত চলচ্চিত্রের মূল ভূমিকায় অভিনয় করেন গাজী রাকায়েত, মৌসুমী হামিদ, দিলারা জামান, মামুনুর রশীদ, আশিউল ইসলাম, সুষমা সরকার, এ কে আজাদ সেতু, দীপান্বিতা মার্টিন, ওমর ফারুক প্রমুখ। ২০১৮ সালে অক্টোবর ও নভেম্বর মাসে দোহারের গ্রামীণ পরিবেশে এটির চিত্রায়ন করা হয়। বাংলার পাশাপাশি একই চিত্রনাট্যে চলচ্চিত্রটি ইংরেজি ভাষায় দ্য গ্রেভ শিরোনামে সমান্তরালে নির্মিত হয়। এটি ইংরেজি ভাষায় নির্মিত বাংলাদেশের প্রথম পূর্ণদৈর্ঘ্য চলচ্চিত্র। গোর ২০২০ সালের ২৫ ডিসেম্বর মুক্তি পায়। ৪৫তম জাতীয় চলচ্চিত্র পুরস্কারে চলচ্চিত্রটি ১১টি বিভাগে পুরস্কার লাভ করে। চলচ্চিত্রটি ৯৪তম একাডেমি পুরস্কার বা অস্কারের সাধারণ বিভাগে প্রথম বাংলাদেশী চলচ্চিত্র হিসেবে প্রতিযোগিতা করার জন্যও জমা দেওয়া হয়েছিল। একই সাথে এটি অস্কারের অনুস্মারক তালিকায় এসেছিল।
কাহিনিসংক্ষেপ
জোয়ারের জলোচ্ছ্বাসে পরিবার ও মেয়েকে হারানো শিরজা মিয়া (গাজী রাকায়েত), এখন একজন মধ্যবয়স্ক ব্যক্তি। তিনি এখন ভিক্ষা করেন, তবে ভিক্ষাবৃত্তি তার জীবনধারণের মূল উদ্দেশ্য নয়। তিনি একজন গোরখোদক। ভিক্ষার মাধ্যমে মানুষের মৃত্যুসংবাদ অনুসন্ধান করেন। এভাবে তিনি ৯৭টি কবর খুড়েছেন। তার লক্ষ্য একশোটি কবর খোঁড়া। মৃত্যুর সংবাদের জন্য অপেক্ষা আর কবর খোঁড়ার জন্য তিনি গ্রামে গ্রামে ঘুরে বেড়ান। এ সংখ্যাটা ৯৮ পর্যন্ত ওঠে। এরপর শুরু হয় তার লক্ষ্য অর্জনের প্রতীক্ষা।
শিরজা যখন যুবক ছিলেন তখন তিনি একটি চরে আসেন এবং বিয়ে করেন। তাদের রাহেলা (গাজী আমাতুন নুর) নামে একটি সুন্দরী কন্যা ছিল। কাজের জন্য তাকে একবার শহরে যেতে হয়। রাহেলা শহর থেকে তাকে একটি পুতুল আনতে বলে। শহর থেকে চরে ফেরত আসার সময় শিরজা একটি পুতুল কিনেন, তবে খারাপ আবহাওয়ার কারণে তিনি সেদিন চরে ফিরে আসতে পারেননি। পরের দিন তিনি শুনতে পান যে জোয়ারের জলোচ্ছ্বাসে চরটি ভেসে গেছে। তিনি চরে ফিরে আসেন কিন্তু মেয়ে ও স্ত্রীকে কোথাও খুঁজে পান না। চরে চারদিকে মৃতদেহ পড়ে ছিল। এ সময় তিনি কবর খোঁড়াখুঁড়ি শুরু করেন।
এখন তার জীবনে মাত্র দুটি সম্পত্তি রয়েছে। একটি হল পুতুল যেটি তিনি তার মেয়ের জন্য কিনেছিলেন এবং অন্যটি হল এমন একটি সংখ্যা যা তিনি তার পূর্বপুরুষদের কাছ থেকে পেয়েছিলেন। তাঁর পূর্বপুরুষরা বিশ্বাস করত যে, কেউ যদি একশত কবর খনন করতে পারে তবে তাকে অবশ্যই স্বর্গ দেওয়া হবে। কিন্তু কেউই কখনও লক্ষ্যে পৌঁছতে পারেনি। তিনি বিশ্বাস করেন যে পরিত্রাণের একমাত্র উপায় হল একশত কবর খনন করা, যাতে তিনি সরাসরি স্বর্গে যেতে পারেন এবং তার পরিবারের সাথে দেখা করতে পারেন। এভাবে তিনি ৯৯টি কবর খনন করেন। তার লক্ষ্য শত শত কবর খনন করা। মানুষের মৃত্যুর সংবাদের অপেক্ষায় এবং কবর খোঁড়ার জন্য তিনি গ্রাম থেকে গ্রামে ঘুরে বেড়ান। তারপরে তার লক্ষ্য অর্জনের জন্য অপেক্ষা শুরু হয়, একই সাথে তার মৃত কন্যার মতো দেখতে একটি মেয়ের সাথে বড় সংকটে পড়েন।
কুশীলব
গোর চলচ্চিত্রের মূখ্য অভিনয়শিল্পীদের তালিকা (বাংলা ট্রিবিউন, দ্য ডেইলি স্টার ও সমাপনী দৃশ্য হতে অভিযোজিত)
এছাড়া চারুনিরম অভিনয় বিদ্যালয়ের ছাত্ররা দোলযাত্রার দৃশ্যে অভিনয় করেছিল।
প্রযোজনা
১৯৯৭ সালে গাজী রাকায়েতের চিত্রনাট্য ও অভিনয়ে গোর নামে সালাহউদ্দিন লাভলু ৫৫ মিনিটের একটি নাটক নির্মাণ করেছিলেন। নাটকটি পরের বছর ১৯৯৮ সালে প্রচার হয়েছিল। গোর মূলত সেই চিত্রনাট্যের চলচ্চিত্র উপযোগী বর্ধিত সংস্করণ। ইংরেজি সংস্করণের জন্য চিত্রনাট্যটি আব্দুস সেলিম অনুবাদ করেন। ২০১৮ সালে চলচ্চিত্রটি বাংলা ভাষায় নির্মাণের জন্য গাজী রাকায়েত বাংলাদেশ সরকারে হতে ৬০ লাখ টাকা অনুদান পেয়েছিলেন। পরবর্তীতে সহ-প্রযোজনা ও নির্মাণ সহযোগী হিসেবে বাংলাদেশের ইমপ্রেস টেলিফিল্ম চলচ্চিত্রটির সাথে যুক্ত হয়। চলচ্চিত্রের সম্পূর্ণ চিত্রায়ন হয়েছে দোহারের শাইনপুকুর গ্রামে। এই ছায়াছবির শিল্প নির্দেশক উত্তম গুহ চিত্রগ্রহণের জন্য একটি পরিত্যক্ত জঙ্গল পরিষ্কার করে সম্পূর্ণ নতুন গৃহস্থলী পরিবেশ তৈরী করেছিলেন। ২০১৮ সালের অক্টোবর ও নভেম্বর মাসে চিত্রগ্রহণ করা হয়েছিল। পৃথক চিত্রায়নের জন্য শিল্পীরা একই সাথে বাংলা ও ইংরেজিতে সংলাপ প্রক্ষেপণ করেছিলেন।
প্রচারণা ও মুক্তি
গোর ও "দ্য গ্রেভ" চলচ্চিত্রটির ইংরেজি ও বাংলাভাষার সমন্বিত ট্রেইলার প্রকাশিত হয় ২০২০ সালের ১৭ ডিসেম্বর। এছাড়া চলচ্চিত্রের প্রচার মূলত সংবাদ সম্মেলন ও সামাজিক যোগাযোগ মাধ্যমে করা হয়। বাংলাদেশ চলচ্চিত্র সেন্সর বোর্ড হতে বাংলা ও ইংরেজি ভাষার সংস্করণ দুইটি প্রদর্শনের জন্য পৃথক অনুমতি দেয়। ২৫ ডিসেম্বর হতে একই সাথে বাংলা ও ইংরেজি সংস্করণ দুইটি বাংলাদেশের কতিপয় প্রেক্ষাগৃহে মুক্তি পায়। চলচ্চিত্রটি ২০২১ সালের ১৫ জানুয়ারি লস এঞ্জেলেসে আন্তর্জাতিক মুক্তির জন্য পরিকল্পিত ছিল। পরবর্তীতে ১৪ মে ইলিয়ট ক্যানবারের পরিবেশনায় লস এঞ্জেলেসের উত্তর হলিউড এলাকার লেমলে প্রেক্ষাগৃহে প্রথম বাংলাদেশী চলচ্চিত্র হিসেবে বাণিজ্যিকভাবে মুক্তি পায়।
মূল্যায়ন
গোর মুক্তির পর বাংলা মুভি ডেটাবেজে-এ একটি আনুষ্ঠানিক সমালোচনা অর্জন করে। সমালোচক রহমান মতি, কলাকুশলীদের অভিনয়, নেপথ্য সঙ্গীতের পরিমিত ব্যবহার ও ছায়াছবির গল্পের সাহিত্যগুণ প্রশংসা করেন। তিনি চলচ্চিত্রটিকে সার্বিকভাবে রেটিং দেন।
পুরস্কার
চলচ্চিত্রটি ৪৫তম জাতীয় চলচ্চিত্র পুরস্কারে ১১টি বিভাগে পুরস্কার লাভ করে।
জেমা বেইনস
জেমা বেইনস (জন্ম ১৭ আগস্ট ১৯৯৪), একজন দক্ষিণ অস্ট্রেলীয় ফ্যাশন মডেল। বেইনস ২০১০ সালে গার্লফ্রেন্ড ম্যাগাজিনের বার্ষিক মডেল অনুসন্ধান জিতেছিল যখন তার বয়স ছিল ১৬, এবং তারপর থেকে তিনি অস্ট্রেলিয়ার নতুন শীর্ষ মডেলের মধ্যে একজন হন এবং ভোগ জার্মানির শরৎ/শীতকালীন ১৩/১৫ মৌসুমের শীর্ষ চল্লিশটি আন্তর্জাতিক মডেলদের মধ্যে একজন হিসাবে চিহ্নিত হন।
জীবনের প্রথমার্ধ
বেইনস অ্যাডিলেডে জন্মগ্রহণ এবং অ্যাডিলেডের উপকূলীয় শহরতলির গ্র্যাঞ্জে বেড়ে ওঠেন। তিনি জ্যাকুলিন এবং জনপ্রিয় অ্যাডিলেড পরাবাস্তববাদী শিল্পী অ্যান্ড্রু বেইন্সের ঘরে জন্মগ্রহণ করেন। তার দুই বোন আছে, স্কাই এবং অ্যাম্বার।
টিনা খান
টিনা খান (২৫ মে ১৯৬৬ – ২০ জানুয়ারি ১৯৮৯) একজন বাংলাদেশি চলচ্চিত্র অভিনেত্রী ও প্রযোজক ছিলেন। তিনি প্রায় ২৫ টি চলচ্চিত্রে অভিনয় করেছিলেন। তাকে ত্রয়োদশ জাতীয় চলচ্চিত্র পুরস্কারের আসরে মরণোত্তর বিশেষ পুরস্কার প্রদান করা হয়েছিল।
জীবনী
ঢাকায় আসার পর তিনি আবদুল্লাহ আল মামুনের নাট্যদলে কাজ শুরু করেন। পরবর্তীতে, তিনি চলচ্চিত্রে অভিনয় শুরু করেন। তিনি ১৯৮৫ সালে মুক্তিপ্রাপ্ত প্রিন্সেস টিনা খান চলচ্চিত্রের জন্য পরিচিত। তিনি চলচ্চিত্রটি প্রযোজনাও করেছিলেন। চলচ্চিত্রটি নির্মিত হয়েছিল যাত্রাশিল্পীদের জীবনকাহিনি অবলম্বনে।
টিনা খান ১৯৮৯ সালের ২০ জানুয়ারি সড়ক দুর্ঘটনায় মৃত্যুবরণ করেন। তাকে ত্রয়োদশ জাতীয় চলচ্চিত্র পুরস্কারের আসরে মরণোত্তর বিশেষ পুরস্কার প্রদান করা হয়েছিল।
প্রমথেশ মুখার্জি
প্রমথেশ মুখার্জি (জন্ম: ১৭ জানুয়ারি ১৯৪৬, সিংঘারি, মুর্শিদাবাদ, পশ্চিমবঙ্গ) পশ্চিমবঙ্গের বিপ্লবী সমাজতন্ত্রী দলের নেতা।
তিনি বহরমপুরের লোকসভা কেন্দ্রের প্রতিনিধিত্বকারী লোকসভার সদস্য হিসাবে দায়িত্ব পালন করেছিলেন। তিনি একাদশ, দ্বাদশ এবং ত্রয়োদশ লোকসভায় নির্বাচিত হয়েছিলেন।
সেপ্টেম্বর ২০১৯
সেপ্টেম্বর ২০১৯-এ বিশ্বব্যাপী সংঘটিত ঘটনার সংক্ষিপ্ত-সার।
লক্ষ্মীসরাই জেলা
থাম্ব|লক্ষ্মীসরাই জেলা লক্ষ্মীসরাই জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর লক্ষ্মীসরাই। এই জেলাটি বিহারের মুঙ্গের বিভাগের অন্তর্ভুক্ত একটি জেলা।
ইতিহাস
১৯৯৪ সালের ৩ জুলাই অবিভক্ত মুঙ্গের জেলার লখিসরাই মহকুমাটি নিয়ে লখিসরাই জেলা গঠন করা হয়।
ভূগোল
লখিসরাই জেলার আয়তন । এই জেলার আয়তন পাপুয়া নিউ গিনির নিউ হ্যানোভার দ্বীপের আয়তনের প্রায় সমান।
অর্থনীতি
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় লখিসরাই জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, এই জেলা তার মধ্যে অন্যতম।
জনপরিসংখ্যান
২০১১ সালের জগণনা অনুসারে লখিসরাই জেলার জনসংখ্যা ১,০০০,৭১৭। এই জেলার জনসংখ্যা ফিজি রাষ্ট্র বা মার্কিন যুক্তরাষ্ট্রের মন্টানা রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলারস্থান ৪৪৫তম। বেগুসরাই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ছিল ২৪.৭৪%। লখিসরাই জেলার লিঙ্গানুপাতের হার প্রতি ১০০০ পুরুষে ৯০০ জন মহিলা এবং সাক্ষরতার হার ৬৪.৯৫%।
ভাষা
লখিসরাই জেলায় অঙ্গিকা ভাষা প্রচলিত। এটি একটি ইন্দো-আর্য ভাষা। এটিদেবনাগরী লিপিতে লেখা হয়। অঙ্গিকা অঞ্চলের প্রায় ৭৫০,০০০ জন এই ভাষায় কথা বলে।
তরীকেরে
তরীকেরে (Tarikere) ভারতের কর্ণাটক রাজ্যের চিকমাগালুর জেলার একটি পঞ্চায়েত-শাসিত শহর।
মনসিজ
কামদেবের (সংস্কৃত: कामदेव) আরেক নাম মনসিজ, যার অর্থ মন হইতে জাত বা মনজাত, কামদেব হিন্দু প্রেমের দেবতা । তার আরও কিছু নাম রয়েছে যেমন রাগবৃন্ত (প্রেমের অঙ্কুর), অনঙ্গ (দেহহীন), কন্দর্প (দেবগণেরও কামনা সৃষ্টিকারী), মন্মথ (মন মন্থনকারী), সংস্কৃতে বলা হয় সঃ মনসঃ জাত), মদন (নেশা সৃষ্টিকারী), রতিকান্ত (রতির পতি), পুষ্পবাণ, পুষ্পধন্বা (পুষ্পবাণধারী) এবং কাম (কামনা)। কামদেব হিন্দু দেবী শ্রীর পুত্র। অন্যদিকে তিনি কৃষ্ণের পুত্র প্রদ্যুম্নের অবতার। তার স্ত্রী হলো আকাঙ্ক্ষার দেবী রতি। বৈষ্ণবরা তার আধ্যাত্মিক সত্ত্বাটিকে কৃষ্ণের সমরূপ মনে করেন।
তরীকেরে
জনসংখ্যার উপাত্ত
ভারতের ২০০১ সালের আদমশুমারি অনুসারে তারিকেরে শহরের জনসংখ্যা হল ৩৪,০৭৩ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে তারিকেরে এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
ফিবা এশিয়া
ফিবা এশিয়া আন্তর্জাতিক বাস্কেটবল ফেডারেশনের (ফিবা) একটি এলাকা যার মধ্যে রয়েছে ৪৪টি এশীয় ফেডারেশন।
জাতীয় দল
পূর্ব এশিয়া
উপসাগরীয়
মধ্য এশিয়া
দক্ষিণ পূর্ব এশিয়া
পশ্চিম এশিয়া thumb|ফিবা এশিয়ার উপঅঞ্চল সমূহ
শীর্ষ দশ ফিবা এশিয়া দল
ক বর্তমান অঞ্চল চ্যাম্পিয়ন।
নাসের হ্রদ
নাসের হ্রদ (আরবি: بحيرة ناصر‎ Boħēret Nāṣer বুহায়রাতুন্‌ নাসির; ) দক্ষিণ মিশর ও উত্তর সুদানের একটি বিশাল জলাধার। এটি বিশ্বের অন্যতম বৃহত্তম মানবসৃষ্ট হ্রদ। নির্মাণের পূর্বে, সুদান এই হ্রদ তৈরির বিরোধিতা করেছিল, কারণ সুদানের উত্তরাংশে যেখানে নুবিয়ান জনগোষ্ঠীর বাস, ঐ অঞ্চল প্লাবিত হয়ে যাবে, এবং তাদের অন্যত্র পুনর্বাসিত করতে হবে। শেষ পর্যন্ত নাসের হ্রদের নিকটবর্তী সুদানীয় এলাকা, হ্রদের পানি দ্বারাই মূলত প্লাবিত হয়ে যায়।
সুনির্দিষ্টভাবে, “নাসের হ্রদ” বলতে মিশরের সীমানাভুক্ত হ্রদের বৃহত্তর অংশকে (সমগ্র আয়তনের ৮৩%) বোঝায়, আর সুদানের অন্তর্গত ক্ষুদ্রতর অংশকে সুদানীয়রা নুবিয়া হ্রদ (মিশরীয় আরবি: بحيرة النوبة‎, বুহায়রাতুন্‌ নুবিয়্যা, ) বলে থাকে।
বিবরণ
হ্রদটি প্রায় দীর্ঘ এবং কর্কটক্রান্তি রেখার কাছে, সর্বোচ্চ  চওড়া। এর পৃষ্ঠতলের সর্বমোট ক্ষেত্রফল  এবং পানি ধারণক্ষমতা মোটামুটি ।
১৯৫৮ থেকে ১৯৭০ সাল পর্যন্ত নীলনদে আসওয়ান উচ্চ বাঁধ (Aswan High Dam) নির্মাণের ফলে এই হ্রদ তৈরি হয়। হ্রদটির নামকরণ করা হয় জামাল আবদুল নাসের (Gamal Abdel Nasser) এর নামানুসারে, যিনি ১৯৫২ সালের মিশরীয় বিপ্লবের নেতা ও দেশটির দ্বিতীয় প্রেসিডেন্ট ছিলেন। তিনিই এই বাঁধ প্রকল্পের উদ্যোগ গ্রহণ করেছিলেন। ১৯৭০ সালে মিশরের তৎকালীন প্রেসিডেন্ট আনওয়ার সাদাত হ্রদ ও বাঁধের উদ্বোধন করেন।
বর্তমান সমস্যাবলি
মিশরে কৃষিকাজ ও বিদ্যুৎ এর জন্য প্রয়োজনীয় পানির অভাব রয়েছে। ঔপনিবেশিক শক্তির কাছ থেকে পানিবণ্টনের ওপর তারা একচেটিয়া অধিকার পাওয়ায়, ইথিওপিয়া সহ উজানে থাকা দেশগুলো পানিবঞ্চিত ছিল। কিন্তু ইথিওপিয়ায় নির্মীয়মাণ মহা ইথিওপীয় রেনেসাঁ বাঁধ (Grand Ethiopian Renaissance Dam) এর কারণে এর ওপর বৈরী প্রভাব পড়তে পারে। এই রেনেসাঁ বাঁধ ইথিওপিয়া এবং সুদানের জন্য উপকারী হলেও তা মিশরের সাথে ইথিওপিয়া ও সুদানের সম্পর্কে টানাপোড়েন সৃষ্টি করেছে। মিশরের শঙ্কা যে, নতুন বাঁধের কারণে নীলনদের পানিপ্রবাহ দ্বারা নাসের হ্রদ পর্যাপ্তভাবে পূর্ণ হওয়া বিঘ্নিত হবে। নাসের হ্রদের পানি দ্বারা বিদ্যুৎ উৎপাদিত হয়, এবং আশঙ্কা রয়েছে যে, নাসের হ্রদে পানির হ্রাসপ্রাপ্ত প্রবাহ আসওয়ান বাঁধ কর্তৃক বিদ্যুৎ উৎপাদনে প্রতিকূল প্রভাব ফেলবে। নাসের হ্রদে পানির প্রবাহ নিয়ন্ত্রণের জন্য পাম্পিং স্টেশন রয়েছে। বর্তমানে এই প্রকল্প বার্ষিক ১০ বিলিয়ন কিলোওয়াট–ঘণ্টা হারে মিশরীয়দের নিকট জলবৈদ্যুতিক শক্তি সরবরাহ করে থাকে।
বাংলাদেশী জাতীয়তা আইন
বাংলাদেশের জাতীয়তা আইন গণপ্রজাতন্ত্রী বাংলাদেশের নাগরিকত্ব এবং জাতীয়তার বিষয় পরিচালনা করে। এই আইনটি বাংলাদেশের বাসিন্দা এবং বাংলাদেশী বংশোদ্ভূত সমস্ত লোকের জাতীয়তা এবং নাগরিকত্বের স্থিতি নিয়ন্ত্রণ করে। এটি প্রবাসী, বিদেশীদের পাশাপাশি বাংলাদেশের বাসিন্দাদের সন্তানদের তাদের নাগরিকত্বের অবস্থা পরীক্ষা করতে এবং প্রয়োজনে, বাংলাদেশের নাগরিকত্বের জন্য আবেদন করতে ও প্রাপ্ত হওয়ার অনুমতি দেয়। বাংলাদেশের নাগরিকত্ব নির্ধারণ বিষয়ে বাংলাদেশের সংবিধানের ৬ ধারার ১ উপধারায় বলা হয়েছে যে “বাংলাদেশের নাগরিকত্ব আইনের দ্বারা নির্ধারিত ও নিয়ন্ত্রিত হইবে।” বাংলাদেশের সংবিধানের ৬ ধারার ২ উপধারায় বলা হয়েছে যে,“বাংলাদেশের জনগণ জাতি হিসাবে বাঙালী এবং নাগরিকগণ বাংলাদেশী বলিয়া পরিচিত হইবেন।”
নাসের হ্রদ
পর্যটন ও ক্রীড়া
নীলনদের দুই তীরে বসে এবং নৌকায় করে নীলনদের পার্চ (Nile perch) মাছ ধরাটা বেশ জনপ্রিয়।
বাংলাদেশী জাতীয়তা আইন
বাংলাদেশ নাগরিকত্ব সম্পর্কিত প্রাথমিক আইনটি হল নাগরিকত্ব আইন ১৯৫১, যা মূলত পাকিস্তান নাগরিকত্ব আইন ১৯৫১, যা পরে বাংলাদেশ সরকার কর্তৃক প্রবর্তিত বেশ কয়েকটি আইনসম্মত আদেশ দ্বারা সংশোধিত হয়।
রাষ্ট্র প্রতিষ্ঠার পরে, বাংলাদেশের আইন ১৯৭১ সালের ২৫ শে মার্চে স্বাধীনতা ঘোষণা করা বাংলাদেশ নামক ভূখণ্ডে স্থায়ীভাবে বসবাসকারী ব্যক্তিদের নাগরিকত্ব প্রদান করেছিল। আদেশটি এই অঞ্চলে জন্মগ্রহণকারী তাদের পিতা বা দাদা এবং অন্যদের আলাদাভাবে উল্লেখ করেছে তবে এই দলগুলির মধ্যে আইনের কোনও পার্থক্য রয়েছে কি না তা স্পষ্ট নয়।  এই আইনে এমন বাঙালিদেরও বর্ণনা করা হয়েছে যারা ১৯৭১ সালের যুদ্ধের সময় পশ্চিম পাকিস্তানে ছিল এবং তারা বাংলাদেশের নাগরিকত্বের যোগ্য স্থায়ী বাসিন্দা হিসাবে প্রত্যাবর্তনে বাধার মুখোমুখি হয়েছিল।
নাসের হ্রদ
পর্যটন ও ক্রীড়া
নাসের হ্রদ পূর্ণ করার আগে, মিশরের অনেক প্রাচীন স্থাপনা বাহ্যিকভাবে অন্যত্র, হ্রদের পানির স্তরের চেয়ে উঁচুতে সরিয়ে ফেলা হয়। তবে কিছু কিছু স্থাপনা যেমন – বিশাল বুহেন (Buhen) দূর্গ, স্থানান্তরিত হয়নি। এটি বর্তমানে পানির নিচে আছে। আবু সিম্বাল (Abu Simbel) এর মন্দিরসমূহ, যেগুলো মিশরের সবচেয়ে সুপরিচিত স্থাপনাগুলোর অন্যতম, তার স্থানান্তর নিয়ে সবচেয়ে বেশি প্রচারণা হয়েছিল।
বাংলাদেশী জাতীয়তা আইন
ইতিহাস
আধুনিক বাংলাদেশ ১৯৭২ সালের আগে পূর্ব পাকিস্তান নামে পাকিস্তানের একটি অংশ ছিল। এর আগে পাকিস্তান, পূর্ব পাকিস্তান (আধুনিক বাংলাদেশ) এবং ভারত ১৯৪৭ সালে ব্রিটেনের কাছ থেকে স্বাধীন হওয়া এবং ভারত ও পাকিস্তান নামে দুটি পৃথক দেশে বিভক্ত হওয়ার আগ পর্যন্ত ব্রিটিশ ভারতের অংশ ছিল। বাংলাদেশি জাতীয়তা আইনের প্রবর্তনের আগে পাকিস্তানি জাতীয়তা আইন এবং ব্রিটিশ জাতীয়তা আইন প্রয়োগ হত।
১৯৭২ সালের ১৬ ডিসেম্বর সংবিধান বলবৎ হওয়ার পূর্বে বাংলাদেশ সরকার বাংলাদেশের নাগরিকত্ব (অস্থায়ী বিধান) আদেশ ১৯৭২ (রাষ্ট্রপতির ১৯৭২ সালের ১৪৯ নং আদেশ) জারি করে। এই আদেশের আওতায় ১৯৭১ সালের ২৬ মার্চ থেকে বাংলাদেশের নাগরিকত্ব নিরূপিত হদত থাকে। এ আদেশের  ২য় বর্ণিত হয়েছে যে, “এমন ব্যক্তি বাংলাদেশের নাগরিক বলে গণ্য হবেন: (১) যিনি বা যার পিতা বা পিতামহ বর্তমানে বাংলাদেশের অন্তর্ভুক্ত হয়েছে এমন এলাকায় জন্মগ্রহণ করেছিলেন এবং যিনি ১৯৭১ সালের ২৫ মার্চ এ এলাকার কোনো স্থানের স্থায়ী বাসিন্দা ছিলেন এবং এখনও বাসিন্দা আছেন; অথবা (২) যিনি বাংলাদেশের বর্তমান অন্তর্ভুক্ত এলাকায় ১৯৭১ সালের ২৫ মার্চ স্থায়ী বাসিন্দা ছিলেন, এখনও আছেন এবং দেশে বলবৎ কোনো আইনের দ্বারা নাগরিক হওয়ার অযোগ্য ঘোষিত হন নি। তবে শর্ত থাকে যে, যদি কোনো ব্যক্তি বর্তমানে বাংলাদেশের অন্তর্ভুক্ত কোনো এলাকার স্থায়ী বাসিন্দা হয়ে থাকেন এবং তিনি বা তার পোষ্য কোনো ব্যক্তি চাকরি বা অধ্যয়নের জন্য এমন কোনো দেশে বসবাস করতেন যে দেশ বাংলাদেশের বিরুদ্ধে যুদ্ধে অথবা সামরিক অভিযানে লিপ্ত ছিল এবং যাদের বাংলাদেশে প্রত্যাবর্তনে বাধা দেয়া হচ্ছিল, তবে তিনি বা তার পোষ্যগণ বাংলাদেশেই বসবাস করে আসছেন বলে গণ্য করা হবে।”
অধিকন্তু উক্ত বাংলাদেশের নাগরিকত্ব (অস্থায়ী বিধান) আদেশ ১৯৭২-এর ২(খ) অনুচ্ছেদে বর্ণিত হয়েছে যে, “কোনো ব্যক্তি ভিন্ন কোন রাষ্ট্রের প্রতি প্রকাশ্যে বা আচরণের মাধ্যমে আনুগত্য পোষণ করে থাকলে তিনি বাংলাদেশের নাগরিক হওয়ার যোগ্য বলে বিবেচিত হবেন না।”
উক্ত আদেশে প্রদত্ত ক্ষমতা বলে বাংলাদেশ সরকার যে কোন ব্যক্তিকে বাংলাদেশের নাগরিকত্ব প্রদান করতে পারে। এ আদেশের উদ্দেশ্য কার্যকর করার লক্ষ্যে “বাংলাদেশের নাগরিকত্ব (অস্থায়ী বিধান) বিধি ১৯৭৮” জারি করা হয়।
নাগরিকত্ব
বাংলাদেশ নাগরিকত্ব আইন, ২০১৭ অনুযায়ী সাত ভাবে বাংলাদেশী নাগরিকত্ব অর্জন করা যাবে। এগুলো হলো:—
বংশসূত্রে নাগরিকত্ব
নাগরিকত্ব আইন ১৯৫১ অনুসারে, বাংলাদেশী জাতীয়তা অর্জনের একটি পদ্ধতি হল জাস্ট সাঙ্গুইনিস (রক্তের অধিকারে নাগরিকত্ব)। এর অর্থ যে কেউ বাংলাদেশি সার্বভৌম অঞ্চলে জন্মগ্রহণ করেছেন বা করেন নি তা নির্বিশেষে নাগরিকত্ব অর্জন করতে পারে। বাংলাদেশের নাগরিকত্ব মূলত জন্মসূত্রে বা রক্তসম্পর্কের মাধ্যমে, স্থান বা জন্ম বৈধতা নির্বিশেষে সরবরাহ করা হয়। সুতরাং, বাংলাদেশের মাটির বাইরে অবৈধভাবে কোনও বাংলাদেশী মহিলার কাছে জন্ম নেওয়া যে কোনও শিশু বাংলাদেশী নাগরিক হবেন, অন্যদিকে বাংলাদেশে দু'জন অ-নাগরিকের কাছে জন্ম নেওয়া একটি শিশু হবেন না। এই পদ্ধতিটি সীমাবদ্ধ যদি শিশুটির পিতামাতারা তাদের জাতীয়তা প্রাকৃতিকীকরণের মাধ্যমে বা বংশোদ্ভূত দ্বারা অর্জন করেন।
জন্মসূত্রে নাগরিকত্ব
নাগরিকত্ব জুস সলি (ভূখণ্ডের মধ্যে জন্মের অধিকারে নাগরিকত্ব), বা জন্মের সময় অর্জন করা হয়, যখন পিতামাতার পরিচয় বা জাতীয়তা অজানা থাকে। এক্ষেত্রে, শিশুটি বাংলাদেশী নাগরিকের কাছে জন্মগ্রহণ করেছে বলে মনে করা হয় এবং তাই জন্মের পরে নাগরিকত্ব দেওয়া হয়। দুই বছর বয়স পর্যন্ত কোন শিশু বাংলাদেশে পরিত্যক্ত অবস্থায় পাওয়া গেলে এবং যদি সম্পূর্ণ বিপরীত কিছু প্রকাশ না পায় তাহলে ওই শিশু বাংলাদেশে জন্মগ্রহণ করেছে বলে ধরে নিয়ে তাকে জন্মসূত্রে বাংলাদেশের নাগরিক করা যাবে। তবে এটি বাংলাদেশে জন্মগ্রহণকারী শত্রু বিদেশীদের বাচ্চাদের ক্ষেত্রে প্রযোজ্য নয় এবং এটি বাংলাদেশে অবৈধভাবে বসবাসকারী বা বাংলাদেশে শরণার্থীদের ক্ষেত্রেও প্রযোজ্য না। শত্রু বিদেশী হল এমন লোক যারা গণপ্রজাতন্ত্রী বাংলাদেশের সার্বভৌমত্ব, আঞ্চলিক অখণ্ডতা এবং স্বাধীনতা স্বীকৃতি দেয় না বা অস্বীকার করে না। এছাড়া শত্রু বিদেশী হল এমন লোক যারা ১৯৭১ সালের মার্চ মাসে জাতির পিতা শেখ মুজিবুর রহমানের স্বাধীনতার ঘোষণার পর থেকে বাংলাদেশের বিপক্ষে যুদ্ধে লিপ্ত ছিল বা আছে। ২০০৮ সালের মে থেকে উচ্চ আদালতের রায় দ্বারা ( নিচে দেখুন ) বাংলাদেশের কিছু উর্দুভাষী লোককে জু সোলির নাগরিকত্ব প্রদান করা হয়েছে।
দেশীয়করণ
দেশীয়করণ বাংলাদেশের নাগরিকত্ব আইন দ্বারা অনুমোদিত। ভালো চরিত্রের যে কোনও প্রাপ্তবয়স্ক, যিনি একজন বাংলাদেশীর সাথে বিবাহিত এবং পাঁচ বছরের জন্য বাংলাদেশে আইনত বসবাস করছেন; বাংলা ভাষায় দক্ষ ; এবং বাংলাদেশে বসবাসের ইচ্ছা রয়েছে তিনি প্রাকৃতিককরণের জন্য আবেদন করতে পারে। দেশীয়করণ শ্রেণীভিত্তিকভাবে বা নির্দিষ্ট কিছু অধিকার বা সুযোগ-সুবিধা ছাড়াই প্রদান করা হতে পারে, যেমন প্রার্থী হিসাবে সংসদীয় নির্বাচনে দাঁড়ানোর অধিকার। এটি বাংলাদেশ সরকারের বিবেচনার ভিত্তিতেও ভূষিত করা হয়। যে কোনও ব্যক্তির এমন একটি জাতির নাগরিক যেখানে বাংলাদেশিদের দেশীয়করণ হতে দেওয়া হয় না (উদাহরণস্বরূপ, সৌদি আরব) সে দেশের নাগরিকরা দেশীয়করণের যোগ্য নয়। একজন বিদেশীর দেশীয়করণ স্বয়ংক্রিয়ভাবে তার বিদেশী সন্তান পর্যন্ত বিস্তৃত হয় না। তবে, দেশীয়কৃত ব্যক্তি নাগরিকত্বের শপথ গ্রহণের সাথে সাথেই তারা আবেদন করতে পারেন।
অনুমোদন না করা হলে, কোনও ব্যক্তি ত্রিশ দিনের মধ্যে সিদ্ধান্তের বিরুদ্ধে আবেদন করতে পারেন, যেখানে তাদের শুনানি হবে। নির্দিষ্ট অধিকার বা সুযোগ-সুবিধা ব্যতীত নাগরিকত্ব দেওয়া হলে তারা আপিল করতে পারবেন না। যদি গৃহীত হয়, অনুগ্রহপ্রাপ্ত নাগরিককে অনুদানের ত্রিশ দিনের মধ্যে আনুগত্যের শপথ নিতে হবে। শপথ গ্রহণের পরেই একজন ব্যক্তিকে দেশীয়করণ হিসাবে বিবেচনা করা হয়।
দ্বৈত নাগরিকত্ব
কোনও সার্কের নাগরিক নন এমন ব্যক্তির জন্য নির্দিষ্ট পরিস্থিতিতে দ্বৈত নাগরিকত্ব অনুমোদিত। বাংলাদেশের এমন দ্বৈত নাগরিকগণ দ্বৈত জাতীয়তার সনদপত্রের জন্য আবেদন করতে পারেন যা বৈদেশিক পাসপোর্ট ব্যবহার করাকে বৈধ করবে তবে এই জাতীয় সনদপত্রের জন্য আবেদন না করলে তাঁর বিরুদ্ধে মামলা করা হয় না। বাংলাদেশী বংশোদ্ভূত ব্যক্তি হিসাবে বা বাংলাদেশী বংশোদ্ভূত কোনও ব্যক্তির স্ত্রী বা সন্তান হিসেবে তাঁদের বিদেশী পাসপোর্টে না ভিসা আবশ্যক' (এনভিআর) সিল, স্ট্যাম্প বা স্টিকারের মাধ্যমে বাংলাদেশে প্রবেশ করা সম্ভব। একজন যোগ্য ব্যক্তি বিদেশের যে কোনও বাংলাদেশী মিশনে এনভিআর স্ট্যাম্প/স্টিকারের জন্য আবেদন করতে পারবেন। এনভিআর ব্যতিক্রমে সার্ক দেশগুলির নাগরিকগণও অন্তর্ভুক্ত রয়েছে।
বিনিয়োগ দ্বারা নাগরিকত্ব
বাংলাদেশে বিনিয়োগকারীরা অ-প্রত্যাবাসনযোগ্য তহবিলে সর্বনিম্ন $৭৫,০০০ বিনিয়োগের মাধ্যমে স্থায়ীভাবে বসবাসের স্থিতি অর্জন করতে পারেন। অন্যান্য অনেক সুবিধা ছাড়াও, স্থায়ীভাবে বসবাসের ফলে একজন ব্যক্তি যতক্ষণ চান বাংলাদেশে থাকতে পারবেন, পাশাপাশি ভিসা ছাড়াই সীমাহীন সময়ে বাংলাদেশে প্রবেশ ও প্রস্থান করতে পারবেন। ন্যূনতম ৫০০,০০০ মার্কিন ডলার বিনিয়োগ করে বা বাংলাদেশের যে কোনও স্বীকৃত আর্থিক প্রতিষ্ঠানের অ-প্রত্যাবাসনযোগ্য তহবিলে ১,০০০,০০০ মার্কিন ডলার স্থানান্তর করে নাগরিকত্ব পাওয়া যায়। স্থায়ীভাবে আবাস বা নাগরিকত্ব পাওয়ার প্রাথমিক বিনিয়োগটি প্রত্যাবাসনযোগ্য না হলেও মুনাফা, লভ্যাংশ এবং বেতন বিদেশে প্রত্যাবাসনযোগ্য। রফতানিমুখী, বেসরকারী খাতের নেতৃত্বাধীন প্রবৃদ্ধি কৌশল এবং উদার শিল্প নীতিমালার আওতায় বাংলাদেশ সম্ভাব্য বিনিয়োগকারী ও উদ্যোক্তাদের উদার সুযোগ, কর ছাড় এবং অন্যান্য অনেক বিনিয়োগের সুযোগ দেয়।
সম্মানসূচক নাগরিকত্ব
বাংলাদেশ সরকার বিদেশের নাগরিক যারা বাংলাদেশের পক্ষে অসামান্য অবদান রাখে বা বাংলাদেশের পক্ষে অসামান্য সাফল্য অর্জন করে তাদের সম্মানসূচক নাগরিকত্ব প্রদানের অধিকার সংরক্ষণ করে। যেমন ফাদার মেরিনো রিগন বা গর্ডন গ্রিনিজকে ভূষিত করা সম্মানের মতো। গর্ডন গ্রিনিজ ১৯৯৭ সালে বাংলাদেশ জাতীয় ক্রিকেট দলের প্রধান কোচ নিযুক্ত হন। তাঁর নির্দেশনাটি বাংলাদেশের পুরুষ ক্রিকেট দলকে ১৯৯৭ সালের আইসিসি ট্রফি জেতাতে আরও ২২ টি দেশকে হারাতে সহায়তা করেছিল, যা ১৯৯৯ আইসিসি ক্রিকেট বিশ্বকাপেও যোগ্যতা নিশ্চিত করেছিল। বাংলাদেশ তার প্রথম ক্রিকেট বিশ্বকাপে অংশ নেয় যা বাংলাদেশ ক্রিকেটকে চিরতরে বদলে দিয়েছিল এবং এটি ২০০০ সালে বাংলাদেশ জাতীয় ক্রিকেট দলকে টেস্ট ক্রিকেট মর্যাদা পেতে সাহায্য করে। গর্ডন গ্রিনিজকে ১৯৯৭ সালের আইসিসি ট্রফি জেতায় এবং একই সাথে ক্রিকেট বিশ্বকাপের জন্য যোগ্যতা অর্জন, এই দুর্দান্ত অর্জনের জন্য প্রধানমন্ত্রী শেখ হাসিনা বাংলাদেশের সম্মানসূচক নাগরিকত্ব প্রদান করেছিলেন।
ভ্রমণ স্বাধীনতা
ডান|থাম্ব|400x400পিক্সেল| বাংলাদেশী নাগরিকদের জন্য ভিসার প্রয়োজনীয়তা ২২ মে ২০১৮ এর হিসাবে, বাংলাদেশী নাগরিকদের ৪১টি দেশ এবং অঞ্চলে ভিসা মুক্তভাবে বা আগমনের পর ভিসা নিয়ে প্রবেশ করতে পারে। ভিসা নিষেধাজ্ঞা সূচকে বাংলাদেশের পাসপোর্ট বিশ্বের ৯৪তম।
জাতীয়তা ত্যাগ করা
প্রাকৃতিকায়িত বিদেশী যদি তার আবেদনে মিথ্যা তথ্য সরবরাহ করে তবে তা প্রত্যাহারযোগ্য হতে পারে। এছাড়া যদি কোনো ব্যক্তি নাগরিকত্ব পাওয়ার পাঁচ বছরের মধ্যে অন্তত এক বছরের জন্য জেলে দণ্ডিত হন বা অন্তত ১০০০ টাকা জরিমানা প্রাপ্ত হন, অথবা ব্যক্তি অন্তত সাত বছর বাংলাদেশ সঙ্গে যোগাযোগ না রাখেন, তবে তার নাগরিকত্ব প্রত্যাহার করা যাবে। যুদ্ধ শত্রুর সাথে বাণিজ্য ও যোগাযোগের দ্বারা বা যুদ্ধে শত্রু রাষ্ট্রের নাগরিক থাকার কারণেও নাগরিকত্ব প্রত্যাহার ঘটবে।
গোলাম আযম
গোলাম আযম বাংলাদেশের মুক্তিযুদ্ধের সময় জামায়াতে ইসলামীর নেতা ছিলেন এবং পঁচিশ মার্চ রাতে অপারেশন সার্চলাইটের নামে বাঙালিদের উপর পাকিস্তানি হানাদার বাহিনীর চালানো নৃশংস গণহত্যার পর গণহত্যার নেতা পাকিস্তানি সেনাবাহিনীর কর্মকর্তা টিক্কা খানের সাথে গণহত্যা চালানোর পর অভিবাদন জানান। পরে যুদ্ধকালীন সময়ে শান্তি কমিটি গঠনেও ভূমিকা রাখেন এবং শান্তি কমিটির অন্যতম নেতা হিসেবে আবির্ভূত হন। জামায়াতে ইসলামীর নেতাদের প্রত্যক্ষ সহযোগিতায় তখন রাজাকার বাহিনী গড়ে তোলা হয় এবং মুক্তিযোদ্ধা এবং মুক্তিযুদ্ধের পক্ষের ব্যক্তিদের হত্যা করা হতে থাকে। যুদ্ধের শেষ পর্যায়ে তিনি পাকিস্তানের লাহোরে চলে গিয়েছিলেন, তার পাকিস্তানি পাসপোর্ট ছিল ও ১৯৭৮ সালে অসুস্থ মাকে দেখার জন্য আবেদন করে পর্যটন ভিসায় বাংলাদেশে আসেন এবং জাতীয়তার জন্য বারবার আবেদন করেন।
১৯৯২ সালে বাংলাদেশ জামায়াতে ইসলামী তাকে আনুষ্ঠানিকভাবে আমীর বা প্রধান নেতা ঘোষণা করলে একজন পাকিস্তানি পাসপোর্টধারী নাগরিক স্বাধীন বাংলাদেশে একটি রাজনৈতিক দলের প্রধান হওয়ার প্রশ্নে শহীদ জননী জাহানারা ইমামের নেতৃত্বে একাত্তরে রাজাকারদের বিচারের দাবীতে গণআদালত গড়ে ওঠে। এই পরিস্থিতিতে গোলাম আজমকে তৎকালীন বিএনপির খালেদা জিয়ার সরকার ১৯৯২ সালের মার্চ মাসে গ্রেপ্তার করে কারাগারে পাঠায়। জামায়াতের পক্ষ থেকে তখন গোলাম আযমের নাগরিকত্বের বিষয়ে উচ্চ আদালতে একটি রিট করা হয় এবং উচ্চ আদালত গোলাম আযমের নাগরিকত্ব ফেরত দেয়ার পক্ষে রায় দেন। তৎকালীন সরকার এই রায়ের বিরুদ্ধে আপিল বিভাগে আপিল দায়ের করলে সেখানেও রায় বহাল রাখা হয় এবং গোলাম আযম বাংলাদেশী নাগরিকত্ব পান এবং ষোল মাস পরে কারাগার থেকে মুক্তি পান।
আটকে পড়া পাকিস্তানি
১৯৭১ সালে পাকিস্তান থেকে বাংলাদেশের স্বাধীনতার সময় বাংলা-ভাষী অঞ্চলে প্রায় অর্ধ মিলিয়ন "পাকিস্তানি আটকে পড়ে", যাদের বিহারী বলা হয়, যারা তাদের জাতিগত-ভাষাগত ঐতিহ্য বিহার অঞ্চল থেকে পেয়েছে। বিহারিরা যারা বলেছিল যে তারা বাংলাদেশী ছিল, তাদেরকে বাংলাদেশ নাগরিকত্ব আদেশ ১৯৭২ দ্বারা নাগরিকত্ব দেওয়া হয়েছিল।
যারা বলেছেন যে তারা পাকিস্তানি ছিলেন এবং যারা শরণার্থীদের রেড ক্রসের তালিকায় তাদের নাম লেখিয়েছিলেন তাঁদের অ-নাগরিক হিসাবে বিবেচিত করা হয়েছিল। সরকারী প্রতিশ্রুতি সত্ত্বেও, ২০০৮ সালের মে পর্যন্ত পাকিস্তান বা বাংলাদেশ উভয়ই তাদের নাগরিক হিসাবে স্বীকৃতি দেয়নি, ২০০৮ সালের মে মাসে উচ্চ আদালত ১৯৭১ সালের পরে বাংলাদেশের ভূখণ্ডে জন্মগ্রহণকারী এবং বসবাসকারী সকল উর্দু-ভাষী মানুষকে ন্যায়সঙ্গত নাগরিকত্ব প্রদান করে।
রোহিঙ্গা জনগোষ্ঠী
আরাকানে কিং ড্রাগন অভিযানের ফলে ১৯৭৮ সালে আড়াই লাখসহ মোট কয়েক হাজার রোহিঙ্গা বাংলাদেশের উদ্দেশ্যে মিয়ানমার থেকে পালিয়েছিল। রোহিঙ্গারা বাংলাদেশী বলে দাবি করা বর্মীদের প্রতিরোধের প্রয়াসে বাংলাদেশ সরকার ১৯৮২ সালে নাগরিকত্ব আদেশ সংশোধন করে সকল রোহিঙ্গাকে আনুষ্ঠানিকভাবে শরণার্থী ঘোষণা করে। সামরিক জান্তার ভয়ে রোহিঙ্গা শরণার্থীরা মিয়ানমারে ফিরতে পারছে না।
হেইলি ব্যাটাপ
হেইলি ব্যাটাপ (জন্ম ৯ জানুয়ারী ১৯৮০, গোল্ড কোস্ট, কুইন্সল্যান্ড, অস্ট্রেলিয়া) একজন অস্ট্রেলীয় পেশাদার আয়রনওম্যান, সার্ফ জীবন রক্ষাকারী এবং মডেল। তিনি তিনবার কুলঅঙ্গত্তা সোনা জিতেছেন।
তিনি অস্ট্রেলিয়ান গ্ল্যাডিয়েটর্সের ২০০৮ ধারাবাহিকের 'নাইট্রো' রূপে উপস্থিত হয়েছিল।
তার দীর্ঘদিনের সঙ্গী এপ্রিল জেকুলিচ।
তথ্যসূত্র
<references group="" responsive="1">
তেরেসা দে লা পারা
তেরেসা দে লা পারা (Teresa de la Parra; জন্ম: ৫ অক্টোবর, ১৮৮৯ -মৃত্যু: ২৩ এপ্রিল, ১৯৩৬) ফ্রান্সের প্যারিসে জন্মগ্রহণকারী বিশিষ্ট ভেনেজুয়েলীয় ঔপন্যাসিকা। প্যারিসে জন্মকালীন তার নাম ছিল আনা তেরেসা পারা সানোজো। বাবা রাফায়েল পারা হেমাইজ ভেনেজুয়েলীয় রাষ্ট্রদূত হিসেবে বার্লিনে কর্মরত ছিলেন। তার মায়ের নাম ছিল ইসাবেল সানোজো দে পারা।
শৈশবকাল
পরিবারের প্রথম সন্তান ছিলেন তিনি। তার আরও পাঁচ ভাই ছিল। বিত্তশালী পরিবারের সদস্যরূপে আনা তার শৈশবকাল বাবার সাথে টাজোনে কাটাতেন। বাবার মৃত্যুর পর তার মা স্পেনের গোদেলায় অবস্থিত স্কার্ড গার্টার স্কুলে কন্যাদেরকে অধ্যয়ন করান। কঠোর ধর্মীয় অনুশাসনে অবস্থান করে প্রকৃত শিক্ষালাভ করেন ও সমাজের উঁচু স্তরের উপযোগী তরুণীতে পরিণত হন। ১৯ বছর বয়সে কারাকাসে ফিরে আসেন তিনি।
কর্মজীবন
প্যারিসে অবস্থানকালে সামাজিক জীবনে জড়িয়ে পড়েন তিনি। সিমন বলিভারের মৃত্যুর শততমবার্ষিকীতে উজ্জীবিত হয়ে তার জীবনী সম্পর্কে গবেষণা করতে শুরু করেন। কিন্তু যক্ষ্মা রোগে আক্রান্ত হবার পর চিকিৎসাধীন থাকলে তার এ পরিকল্পনায় ব্যাঘাত ঘটে। সুইজারল্যান্ড, স্পেনসহ ইউরোপের বিভিন্ন দেশে অবকাশ যাপন করলেও আরোগ্যলাভ করতে পারেননি। ঐ বছরগুলোয় তার দার্শনিক ও সাহিত্যিক ভাবনাগুলোর প্রতিফলন ঘটান। এ সময় তিনি আত্মীয় ও বন্ধুবান্ধবদের সুন্দর ভাষায় দীর্ঘ চিঠিপত্র লিখেছেন। এছাড়াও দিনলিপিতে সাহিত্যগত ধ্যান-ধারণাগুলোও প্রতিফলিত হয়েছে।
২৩ এপ্রিল, ১৯৩৬ মাদ্রিদে অবস্থানের সময় তার দেহাবসান ঘটে। পরবর্তীতে ১৯৪৭ সালে তার দেহাবশেষ কারাকাসে ফিরিয়ে আনা হয়।
সাহিত্যিক কর্মকাণ্ড
সমাজে মহিলাদের সঙ্কীর্ণ দৃষ্টিভঙ্গীর বিপক্ষে অবস্থান করে পড়া ও লেখায় ঘণ্টার পর ঘণ্টার পড়ার টেবিলে পার করে দিতেন তিনি। তার চমকপ্রদ গল্পগুলো এল ইউনিভারসাল সংবাদপত্রে ও দিনলিপিগুলো একচুয়ালিদাদেসে প্রকাশিত হতে থাকে। তার রচিত গল্প 'মামা এক্স' ভেনেজুয়েলার প্রাদেশিক শহরের প্রতিযোগিতায় প্রথম পুরস্কার লাভ করে। গল্পসহ তার দিনলিপিতে তরুণ মনের বিক্ষুব্ধচিত্তের বিষয় ব্যক্ত হয়েছে। তার প্রথমদিককার বৃহৎ কর্ম হিসেবে এটি লা লেকচুরা সেমানাল সাময়িকীতে প্রকাশিত হয়েছিল।
ইফিজেনিয়া উপন্যাসে এক তরুণীর অসহনীয় পরিবেশের কথা ফুটে উঠেছে। ১৯২৪ সালে উপন্যাসটি প্রকাশের ফলে ভেনেজুয়েলীয় সাহিত্যে বৈপ্লবিক পরিবর্তন সাধিত হয়। ১৯২১ থেকে ১৯২২ সালের মধ্যে তৎকালীন স্বৈরশাসক জুয়ান ভিসেন্তে গোমেজের শাসনামলে উপন্যাসের লেখাগুলো লিখেছেন। উপন্যাসের বেশকিছু চরিত্র ছিল কারাকাসের উচ্চবংশীয় সমাজের যা তিনি ব্যাঙ্গাত্মকভাবে প্রকাশ ঘটিয়েছেন। আবুইলেতা, তিয়া ক্লারা ও সিজার লিল নৈতিকতা ধারণ করেছেন। অন্যদিকে উচ্চাভিলাষী ও রাজনৈতিকভাবে দুর্নীতিগ্রস্ত চরিত্রের অধিকারী গ্যাব্রিয়েল ও তাইও পাঞ্চো জনগণকে নৈতিক মুক্তি প্রদান করলেও মহিলাদের বিপক্ষে অবস্থান করতে দেখা যায়।
অর্জনসমূহ
১৯২৪ সালে কাসা এডিটোরা ফ্রাঙ্কো আইবেরো আমেরিকানা কর্তৃক প্যারিস থেকে বার্ষিক পুরস্কার লাভ করেন। অবশেষে ইফিজেনিয়া প্রকাশ করতে সক্ষম হন ও ১০,০০০ ফরাসি ফ্রাঙ্ক মূল্যমানের পুরস্কার লাভে সক্ষমতা দেখান। ফরাসি বুদ্ধিজীবী ও পাঠকদের কাছে গ্রহণযোগ্যতা অর্জন করে। ফরাসি ভাষায়ও এটি দ্রুত অনূদিত হয়।
পারা তুখোড় বক্তা হিসেবে ও সফলতা লাভ করেছেন। হাভানা ও বোগোতায় গুরুত্বপূর্ণ বক্তব্য রাখেন। তন্মধ্যে শেষের বক্তব্যটির তাৎপর্য সর্বাধিক। এতে তিনি বিংশ শতাব্দীতে পদার্পণ করে ঔপনিবেশিক আমলে লাতিন আমেরিকার সমাজব্যবস্থায় মহিলাদের ভূমিকা সম্পর্কে নিজস্ব চিন্তাধারা ফুটিয়ে তুলেছিলেন।
জন স্টাইনবেক
জন আর্নস্ট স্টাইনবেক জুনিয়র (ফেব্রুয়ারি ২৭, ১৯০২ – ডিসেম্বর ২০, ১৯৬৮) মার্কিন যুক্তরাষ্ট্রের একজন খ্যাতিমান ঔপন্যাসিক। ত্রিশের দশকের মহামন্দার প্রেক্ষাপটে তিনি এক আলোড়নসৃষ্টিকারী উপন্যাস লিখেন, যার নাম দ্য গ্রেপস অব র‍্যাথ‌। ১৯৬৩ সালে সাহিত্যে নোবেল পুরস্কার জয় করেন।
thumb|right|জন স্টাইনবেকের বাড়ি।
ইরানের ভাষাসমূহ
ইরানের ভাষাসমূহ বেশ কয়েকটি ভাষাগত উৎস থেকে এসেছে, যদিও প্রাথমিকভাবে কথ্য ও ব্যবহৃত ভাষা হল ফার্সি । ইসলামিক প্রজাতন্ত্র ইরানের সংবিধান জোর দিয়ে বলে যে শুধুমাত্র ফার্সি ভাষাই স্কুলে পড়াশুনার জন্য এবং সমস্ত সরকারি সরকারি যোগাযোগের জন্য ব্যবহার করা উচিত। সংবিধানও আরবিকে ইসলামের ভাষা হিসেবে স্বীকৃতি দেয় এবং এটিকে ধর্মের ভাষা হিসেবে আনুষ্ঠানিক মর্যাদা প্রদান করে। যদিও বহুভাষিকতাকে উৎসাহিত করা হয় না, তবে সংখ্যালঘু-ভাষা সাহিত্য শিক্ষাদানের সময় সংখ্যালঘু ভাষার ব্যবহার অনুমোদিত। যদিও বিভিন্ন প্রকাশনা ইরানের ভাষার জন্য বিভিন্ন পরিসংখ্যান রিপোর্ট করেছে; তবুও, কথ্য শীর্ষ তিনটি ভাষা ধারাবাহিকভাবে ফার্সি, আজেরি এবং কুর্দি হিসাবে উল্লেখ করা হয়েছে।
ইরানের ভাষা নীতি ও পরিকল্পনা
ইরানের বর্তমান ভাষা নীতি ইসলামিক প্রজাতন্ত্র ইরানের সংবিধানের দ্বিতীয় অধ্যায়ে (অনুচ্ছেদ ১৫ এবং ১৬) উল্লেখ করা হয়েছে। এটি জোর দিয়ে বলে যে ফার্সি ভাষা ইরানি জাতির প্রধান ভাষা এবং এই জন্য এটি স্কুল এবং সমস্ত সরকারি যোগাযোগের জন্য প্রয়োজনীয়। উপরন্তু, সংবিধান আরবি ভাষাকে ইসলামের ভাষা হিসেবে স্বীকৃতি দেয়, এটিকে ধর্মের ভাষা হিসেবে আনুষ্ঠানিক মর্যাদা দেয় এবং ইরানের জাতীয় পাঠ্যক্রমের মধ্যে এর বিস্তার নিয়ন্ত্রণ করে।
জাতির অনন্য সামাজিক ও জাতিগত বৈচিত্র্যের কারণে, সংবিধানও সংখ্যালঘু-ভাষা সাহিত্য শেখানোর জন্য গণমাধ্যমের পাশাপাশি স্কুলগুলিতে সংখ্যালঘু ভাষার ব্যবহারকে স্বীকার করে এবং অনুমতি দেয়। ইরানের সংখ্যালঘু ভাষাগুলি আনুষ্ঠানিক মর্যাদা পায় না এবং সরকারিভাবে কর্তৃপক্ষ দ্বারা নিয়ন্ত্রিত হয় না।
বহুভাষিকতাকে জাতির ঐক্য ও আঞ্চলিক অখণ্ডতার জন্য হুমকি হিসেবে বিবেচনা করে এবং সংখ্যালঘু ভাষার ব্যবহার সীমিত করার এবং ফার্সি ভাষার আধিপত্যকে এগিয়ে নেওয়ার প্রয়োজনীয়তা দেখে, ইরানের ভাষা নীতিতে একটি অ-অনুবাদ রূপরেখাও রয়েছে: সমস্ত সরকারি, প্রশাসনিক এবং শিক্ষামূলক কোনো লিখিত যোগাযোগের জন্য শুধুমাত্র ফার্সি ব্যবহার করতে হবে। এটি রাজনৈতিক প্রতিষ্ঠান (অর্থাৎ ইরানের সংসদ), প্রশাসনিক আমলাতান্ত্রিক যোগাযোগ (ফর্ম, স্বাক্ষরপত্র ইত্যাদি) এবং স্কুলে প্রযোজ্য (ছয় বছর বয়স থেকে সকল শিশুর সরকারি স্কুল ব্যবস্থায় শিক্ষা ও শেখার ভাষা এবং পাঠ্যপুস্তকের ভাষা হিসাবে ফার্সি ভাষা প্রযুক্ত হয়)। অন্য কথায়, ইরানি কর্তৃপক্ষ মনে করে যে সংখ্যালঘুদের ইরানি আঞ্চলিক ভাষা শিখতে হবে যাতে তারা রাষ্ট্রীয় প্রতিষ্ঠানের সাথে যোগাযোগ করতে পারে।